**Intézményen kívüli összefüggő gyakorlat – Szőlészeti és Borászati Intézet**

**Órakeret**:
FOSZ nappali képzés: 560 óra
FOSZ levelező képzés: 240 óra
BSc nappali képzés: 600 óra
BSc levelező képzés: 120 óra

**A lebonyolítás rendje**: a hallgató önállóan szervezi.

**Gyakorlat időpontja:** 7. félév-Bsc; 4. félév-FOSZ

**Gyakorlat helyszínei:** a hallgató által választott szőlészeti-borászati tevékenységet végző termelő üzemek, gazdaságok a szaknak megfelelően.

**Követelményrendszer:** Az Összefüggő szakmai gyakorlat teljesítése az abszolutórium megszerzésének és záróvizsgára bocsátásnak egyik feltétele. A gyakorlat célja az aktuális szőlészeti-borászati munkákba való bekapcsolódás, azok gyakorlása, mélyebb megismerése egy szabadon választott piaci körülmények között működő termelő üzemben, gazdaságban.

**A teljesítéshez szükséges dokumentumok:**

1. Érvényes együttműködési megállapodás az egyetem és a  vállalkozás között.

2. A szakmai vezető/ügyvezető aláírásával ellátott teljesítésigazolás, teljesítményértékelés (az együttműködési megállapodás 2. sz. melléklete).

3. A gyakorlat során vezetett jelenléti ív másolata.

4. Gyakorlati napló, minimum 10 oldal (fedőlapot, tartalomjegyzéket, stb. nem számítva),  fotókkal illusztrálva. A gyakorlati napló mellékleteként a tevékenység bemutatása heti bontásban. A napló szerkezete:

- Bevezetés (általános információk, a gyakorlat helye, ideje, miért választotta az adott vállalkozást stb.)

- A gyakorlati hely bemutatása

- A gyakorlat során elvégzett tevékenység összegző bemutatása

- Összefoglalás (rövid összegzés, önértékelés)

- Mellékletek

**Felmentés az Összefüggő szakmai gyakorlat alól:** A hallgató jelenlegi / korábbi munkatapasztalata alapján lehetőség van a szakmai gyakorlat teljesítése alóli felmentésre.

* Amennyiben a hallgató teljes állásban van foglalkoztatva  a vállalkozásnál a munkaköri leírás, valamint a munkáltatói szerződés alapján, abban az esetben ha a munkaköri leírás mind  szőlészeti, mind pedig borászati tevékenységre kiterjed.
* Őstermelői tevékenység alapján, abban az esetben, ha a tevékenységi kör a szőlészetre és borászatra egyaránt kiterjed. A tevékenységet hivatalos dokumentációval szükséges alátámasztani.

Az egybefüggő szakmai gyakorlat elfogadása (a fenti dokumentációk összeállításával, az egyetem releváns formanyomtatványát használva) az Eszterházy Károly Egyetem Természettudományi Karának a Kreditátviteli Bizottságának döntése alapján történik.